Sindicat
Institutul Muncii al Confederației Naționale a Sindicatelor din Moldova este centrul de pregătire a cadrelor sindicale, orientat spre susținerea principiilor parteneriatului social în relațiile de muncă, susținerea sindicatelor și membrilor acestora în protecția drepturilor, intereselor profesionale și social-economice ale oamenilor muncii. Institutul Muncii a fost fondat în anul 1964 și reușește de-a lungul anilor să rămînă centrul metodico-didactic al sindicatelor din Moldova. Prin urmare, Institutul Muncii cercetează diverse probleme legate de situația salariaților pe piața muncii, studiază nevoile și cererile de instruire ale organizațiilor sindicale, membrilor de sindicat și salariaților din economia națională și oferă programe și servicii de informare, instruire și consultanță. Institutul Muncii este parte a sistemului de formare continuă a adulților din Republica Moldova, este specializat în probleme de orientare și formare continuă a salariaților și reprezintă suportul de bază a unuia dintre partenerii sociali – sindicatul.